CELEX: 62011CN0053
Language: mt
Date: 2011-02-07 00:00:00
Title: Kawża C-53/11: Appell ippreżentat fis- 7 ta’ Frar 2011 mill-Uffiċċju għall-Armonizzazzjoni fis-Suq Intern (Trade marks u Disinni) (UASI) mis-sentenza mogħtija fl- 24 ta’ Novembru 2010 mill-Qorti Ġenerali (Ir-Raba’ Awla) fil-Kawża T-137/09, Nike International vs UASI — Muñoz Molina (R 10)

21.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/10
            
         Appell ippreżentat fis-7 ta’ Frar 2011 mill-Uffiċċju għall-Armonizzazzjoni fis-Suq Intern (Trade marks u Disinni) (UASI) mis-sentenza mogħtija fl-24 ta’ Novembru 2010 mill-Qorti Ġenerali (Ir-Raba’ Awla) fil-Kawża T-137/09, Nike International vs UASI — Muñoz Molina (R 10)
   (Kawża C-53/11)
   2011/C 152/17
   Lingwa tal-kawża: l-Ispanjol
   
      Partijiet
   
   
      Appellant: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentant: J. Crespo Carrillo, aġent)
   
      Partijiet oħra fil-proċedura: Nike International Ltd. u Aurelio Muñoz Molina
   
      Talbiet tal-appellant
   
   
               —
            
            
               tannulla s-sentenza appellata;
            
         
               —
            
            
               tagħti deċiżjoni dwar il-mertu, tiċħad ir-rikors ippreżentat kontra d-deċiżjoni kkontestata, jew tirrinvija l-kawża quddiem il-Qorti Ġenerali;
            
         
               —
            
            
               tikkundanna lir-rikorrenti fl-ewwel istanza għall-ispejjeż.
            
         
      Aggravji u argumenti prinċipali
   
   1.   Ksur tar-Regola 49 tar-Regolament ta’ implementazzjoni
       (1)
      u tal-Artikolu 59 tar-Regolament dwar it-trade mark Komunitarja
       (2)
   
   Id-deċiżjoni kkontestata hija bbażata fuq ir-Regola 49(1) tar-Regolament ta’ implementazzjoni flimkien mal-Artikolu 59 attwali tar-Regolament dwar it-trade mark Komunitarja. Madankollu, is-sentenza appellata ma tirreferi fl-ebda mument la għar-Regola 49(1) tar-Regolament ta’ implementazzjoni, u lanqas għall-Artikolu 59 tar-Regolament dwar it-trade mark Komunitaja, u ma tgħid xejn dwar l-applikazzjoni tagħhom f’dan il-każ. L-UASI jikkunsidra li dan jikkostitwixxi żball ta’ liġi u nuqqas ta’ motivazzjoni.
   2.   Ksur tal-linji gwida tal-UASI u tar-Regola 49(1) tar-Regolament ta’ implementazzjoni
   
   L-UASI jqis li l-linji gwida tiegħu ma japplikawx f’dan il-każ. Madankollu, is-sentenza appellata tikkonferma f’żewġ okkażjonijiet li l-Bordijiet tal-Appell għandhom l-obbligu li japplikaw il-linji gwida tal-UASI. Fil-fehma tal-UASI, dan jikkostitwixxi żball ta’ liġi.
   
      (1)  Regolament tal-Kunsill (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU Edizzjoni Speċjali bil-Malti, Kapitolu 17, Vol. 1, p. 189).
   
      (2)  Regolament tal-Kunsill (KE) Nru 40/94, tal-20 ta’ Diċembru 1993, dwar it-trade mark Komunitarja (ĠU Edizzjoni Speċjali bil-Malti, Kapitolu 17, Vol. 1, p. 146).